b'\n_START_ARTICLE_\nKlinometer\n_START_PARAGRAPH_\nKlinom\xc3\xa9ter je merilna priprava za merjenje naklona in nagiba, ki je sestavljena iz grezila, kotne skale in vizirnega dela. Klinometer se uporablja pri geodeziji, v alpinizmu ter pri orientaciji. Nekatere busole imajo \xc5\xbee vgrajen klinometer._NEWLINE_Klinotemter se uporablja tako, da grezilo prosto visi ob motnem merilu, vizirni del pa mora biti poravnan tako, da preko njega vidimo objekt, do katerega merimo naklon. Oko je praviloma \xc4\x8dim bli\xc5\xbeje zadnjemu kotu vizirnega dela. Tovrstne priprave so danes le \xc5\xa1e v ljubiteljski uporabi.'